ਦਵੇਂਦਰੋ ਸਿੰਘ
ਦਵੇਂਦਰੋ ਸਿੰਘ ਲੈਸ਼ਰਾਮ (ਅੰਗ੍ਰੇਜ਼ੀ: Devendro Singh Laishram; ਜਨਮ 2 ਮਾਰਚ 1992), ਜਿਸ ਨੂੰ ਦੇਵੇਂਦਰੋ ਲੈਸ਼ਰਾਮ ਵੀ ਕਿਹਾ ਜਾਂਦਾ ਹੈ, ਇੰਫਾਲ ਵੈਸਟ ਜ਼ਿਲ੍ਹਾ ਮਨੀਪੁਰ ਦਾ ਇੱਕ ਭਾਰਤੀ ਮੁੱਕੇਬਾਜ਼ ਹੈ, ਜੋ ਹਲਕੇ ਫਲਾਈਵੇਟ ਡਿਵੀਜ਼ਨ ਵਿੱਚ ਮੁਕਾਬਲਾ ਕਰਦਾ ਹੈ। ਦੇਵੇਂਦਰੋ ਨੇ 2012 ਦੇ ਸਮਰ ਓਲੰਪਿਕ ਵਿੱਚ ਭਾਰਤ ਦੀ ਹਾਜ਼ਰੀ ਭਰੀ ਅਤੇ ਕੁਆਰਟਰ ਫਾਈਨਲ ਵਿੱਚ ਕਾਂਸੀ ਦਾ ਤਗਮਾ ਜੇਤੂ ਆਇਰਿਸ਼ ਮੁੱਕੇਬਾਜ਼ ਪੈਡੀ ਬਾਰਨਜ਼ ਖ਼ਿਲਾਫ਼ ਸਖ਼ਤ ਮੁਕਾਬਲੇ ਵਿੱਚ ਹਾਰ ਗਿਆ। ਦੇਵੇਂਦਰੋ ਨੇ ਬਾਕੂ ਵਿੱਚ 2011 ਵਿਸ਼ਵ ਸ਼ੌਕੀਨ ਬਾਕਸਿੰਗ ਚੈਂਪੀਅਨਸ਼ਿਪ ਦੇ ਕੁਆਰਟਰ ਫਾਈਨਲ ਵਿੱਚ ਪਹੁੰਚਣ ਤੋਂ ਬਾਅਦ ਓਲੰਪਿਕ ਲਈ ਕੁਆਲੀਫਾਈ ਕੀਤਾ। 2013 ਵਿੱਚ ਦੇਵੇਂਦਰੋ ਨੇ ਏਸ਼ੀਅਨ ਕਨਫੈਡਰੇਸ਼ਨ ਬਾਕਸਿੰਗ ਚੈਂਪੀਅਨਸ਼ਿਪ ਵਿੱਚ ਚਾਂਦੀ ਦਾ ਤਗਮਾ ਜਿੱਤਿਆ ਸੀ। ਅਗਸਤ 2014 ਵਿੱਚ ਉਸਨੇ 2014 ਦੀਆਂ ਰਾਸ਼ਟਰਮੰਡਲ ਖੇਡਾਂ ਵਿੱਚ ਚਾਂਦੀ ਦਾ ਤਗਮਾ ਜਿੱਤਿਆ ਸੀ। ਉਸਨੇ ਪੈਡੀ ਬਾਰਨਜ਼ ਨਾਲ ਮੁਕਾਬਲਾ ਕੀਤਾ, ਜੋ ਉੱਤਰੀ ਆਇਰਲੈਂਡ ਦੀ ਨੁਮਾਇੰਦਗੀ ਕਰ ਰਿਹਾ ਸੀ ਅਤੇ ਸਿਲਵਰ ਮੈਡਲ ਲਈ ਸੈਟਲ ਹੋਇਆ ਸੀ। ਦੇਵੇਂਦਰੋ ਸਾਲ 2016 ਦੇ ਓਲੰਪਿਕ ਲਈ ਭਾਰਤ ਦਾ ਮਜ਼ਬੂਤ ਦਾਅਵੇਦਾਰ ਹੈ। ਉਸਨੂੰ ਓਲੰਪਿਕ ਗੋਲਡ ਕੁਐਸਟ ਦੁਆਰਾ ਸਹਿਯੋਗ ਹੈ।